Diari Oficial de la Generalitat Valenciana


Sumari del DOGV 6981, del 08-03-2013 (2013/2408)

Subhasta d'un bé immoble a Torrent.
-----------------------------------

### Dades del document

Número de DOGV
:   6981

Data del DOGV
:   08-03-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/2408


Organisme emissor
:   Notaria d'Agustin Verdera Server

Tipus de document
:   Subhasta

Subhasta d'un bé immoble a Torrent. [2013/2408]  
Agustín Verdera Server, notari de Torrent, faig saber:  
Que en esta notaria, situada en el carrer Albocàsser, número 9, de la ciutat de Torrent, província de València, codi postal 46199, i amb el número d'expedient 1/2013, iniciat el dia 17 de gener de 2013, es du a terme la venda extrajudicial per mitjà de subhasta, d'acord amb l'article 129 de la Llei Hipotecària, a instàncies de l'entitat Banco Español de Crédito, Societat Anònima, de la finca hipotecada següent, que té la condició de vivenda habitual de la part deutora:  
Descripció. Urbana. Tres. Vivenda de l'esquerra pujant del pis primer, porta número u (1), amb distribució pròpia per a habitar. És del tipus B. Té una superfície útil de seixanta metres seixanta-cinc decímetres quadrats. Limita, amb referència a la seua porta d'entrada: dreta entrant, carrer de José Iturbi; esquerra i fons, de Francisco Montoro. Quota de participació: 8,00 per cent. Forma part en règim de propietat horitzontal de: l'edifici situat a Torrent, carrer José Iturbi, número setze; el solar del qual ocupa una superfície de cent seixanta metres trenta-cinc decímetres quadrats. Limita: front, el carrer esmentat; dreta entrant, esquerra i fons, de Francisco Montoro. El total edifici es troba acollit als beneficis que concedix la legislació de vivendes de renda limitada, en la seua categoria de subvencionades, segons expedient número V-VS/67, de data 30 de desembre de 1969.  
  
Inscripció. Consta inscrita en el Registre de la Propietat de Torrent número 3, al tom 2718, llibre 1079, foli 23, finca 20153. Les bases de la subhasta són les següents:  
1. La subhasta tindrà lloc en esta notaria, situada a Torrent (València), carrer Albocàsser, número 9 (46439). S'assenyala la primera i única subhasta el dia 16 d'abril de 2013, a les 10.00 hores, al tipus del preu taxat en l'escriptura de constitució de la hipoteca, que és la quantitat de cent trenta-cinc mil huit-cents euros (135.800,00 €).  
2. Per a prendre part en la subhasta els postors hauran de consignar una quantitat equivalent al 30 per cent del tipus. Han de presentar el resguard d'haver efectuat el depòsit en el compte corrent número 0030 3349 33 6210825259, de l'entitat Banco Español de Crédito, Societat Anònima.  
3. La documentació i el certificat registral a què es referixen els articles 236.a i 236.b del Reglament Hipotecari estan de manifest en la notaria de dilluns a divendres de les 10.00 a les 13.30 hores, i s'ha d'entendre que tot licitador, pel sol fet de participar en la subhasta, admet i accepta com a bastant la titulació existent, i que les càrregues o gravàmens anteriors i els preferents, si n'hi haguera, al crèdit de l'actor continuaran subsistents. Queda subrogat en la responsabilitat derivada d'aquells, si la rematada s'adjudicara a favor seu.  
4. La subhasta es regirà pel que disposa l'article 12 del Reial Decret Llei 6/2012, de 9 de març, de mesures urgents de protecció de deutors hipotecaris, per ser la vivenda executada la vivenda habitual de la part deutora, i en el que no fóra incompatible per l'article 236 del Reglament Hipotecari.  
  
Torrent, 28 de febrer de 2013.- El notari: Agustín Verdera Server.